ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Οκτωβρίου 1998 για την τροποποίηση των αποφάσεων 79/542/ΕΟΚ του Συμβουλίου, 92/260/ΕΟΚ, 93/195/ΕΟΚ και 93/197/ΕΟΚ όσον αφορά τις συνθήκες υγιεινής των ζώων κατά την εισαγωγή, την προσωρινή εισαγωγή και την επανεισαγωγή καταχωρημένων ίππων από την Ταϊλάνδη [κοινοποιηθείσα υπό τον αριθμό Ε(1998) 2962] (Κείμενο που παρουσιάζει ενδιαφέρον για τον ΕΟΧ) (98/594/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 12, 13, 15, 16 και το άρθρο 19 σημείο ii),

Εκτιμώντας:

ότι, με την απόφαση 79/542/ΕΟΚ του Συμβουλίου (2), όπως τροποποιήθηκε τελευταία από την απόφαση 98/146/ΕΚ της Επιτροπής (3), έχει καταρτισθεί πίνακας τρίτων χωρών από τις οποίες τα κράτη μέλη επιτρέπουν την εισαγωγή βοοειδών, χοίρων, ιπποειδών και αιγοπροβάτων, νωπών κρεάτων και προϊόντων με βάση το κρέας 7

ότι οι συνθήκες υγιεινής και κτηνιατρικής πιστοποίησης κατά την προσωρινή εισαγωγή καταχωρημένων ίππων και την επανεισαγωγή τους μετά από προσωρινή εξαγωγή, καθώς και οι εισαγωγές τους, καθορίζονται από την απόφαση 92/260/ΕΟΚ (4), την απόφαση 93/195/ΕΟΚ (5) και την απόφαση 93/197/ΕΟΚ της Επιτροπής (6), όπως τροποποιήθηκε τελευταία από την απόφαση 98/360/ΕΚ (7) 7

ότι, μετά από κτηνιατρική αποστολή της Κοινότητας στην Ταϊλάνδη, φαίνεται ότι η υγειονομική κατάσταση των ζώων είναι ικανοποιητική και ελεγχόμενη από ικανοποιητικά διαρθρωμένες και οργανωμένες υπηρεσίες, όσον αφορά τις ασθένειες ιπποειδών 7

ότι οι αρμόδιες κτηνιατρικές αρχές της Ταϊλάνδης έχουν αναλάβει την υποχρέωση να κοινοποιούν στην Επιτροπή και τα κράτη μέλη με τέλεξ, φαξ ή τηλεγράφημα, εντός 24 ωρών, την επιβεβαίωση της εμφάνισης οποιασδήποτε από τις ασθένειες που αναφέρονται στο παράρτημα Α της οδηγίας 90/426/ΕΟΚ, ή την έγκριση ή τη μετατροπή της πολιτικής εμβολιασμών κατά των ασθενειών αυτών, καθώς και, σε εύθετο χρόνο, τις αλλαγές στην πολιτική εισαγωγών όσον αφορά τα ιπποειδή 7

ότι οι όροι υγειονομικού ελέγχου και κτηνιατρικής πιστοποίησης θα πρέπει να εγκριθούν σύμφωνα με την υγειονομική κατάσταση των ζώων στη συγκεκριμένη τρίτη χώρα 7 ότι η περίπτωση αυτή αφορά μόνον τους καταχωρημένους ίππους 7

ότι θα πρέπει να τροποποιηθούν ανάλογα οι αποφάσεις 79/542/ΕΟΚ, 92/260/ΕΟΚ, 93/195/ΕΟΚ και 93/197/ΕΟΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο μέρος 2 του παραρτήματος της απόφασης 79/542/ΕΟΚ, στην ειδική στήλη για ιπποειδή, προστίθεται η ακόλουθη γραμμή κατά την αλφαβητική σειρά του κώδικα ISO:

>ΘΕΣΗ ΠΗΝΑΚΑ>

Άρθρο 2

Η απόφαση 92/260/ΕΟΚ τροποποιείται ως εξής:

1. Στο παράρτημα Ι, ομάδα Γ, στον κατάλογο τρίτων χωρών προστίθεται η χώρα «Ταϊλάνδη».

2. Στο παράρτημα ΙΙ Γ, η χώρα «Ταϊλάνδη» προστίθεται στον κατάλογο των τρίτων χωρών στον τίτλο του υγειονομικού πιστοποιητικού.

3. Στο σημείο ΙΙΙ του παραρτήματος ΙΙ Γ, προστίθεται η ακόλουθη παράγραφος:

«λ) Εάν τα ιπποειδή προέρχονται από την Ταϊλάνδη, πρέπει να έχουν υποβληθεί σε δοκιμασία σύνδεσης του συμπληρώματος για το μάλι των ίππων στο . . . . . . . . (5) και για τη δουρίνη στο . . . . . . . . (5), εντός δέκα ημερών από την εξαγωγή με αρνητικά αποτελέσματα σε διάλυμμα 1 προς 10 (4).»

4. Στην υποσημείωση (6) του παραρτήματος ΙΙ Γ, οι χώρες «Χονγκ Κονγκ, Ιαπωνία, Μακάο, Μαλαισία (χερσόνησος) και Σιγκαπούρη» αντικαθίστανται από τις χώρες «Χονγκ Κονγκ, Ιαπωνία, Μακάο, Μαλαισία (χερσόνησος), Σιγκαπούρη και Ταϊλάνδη».

5. Η χώρα «Ταϊλάνδη (TH)» προστίθεται στην τρίτη περίπτωση του σημείου ΙΙΙ δ) του παραρτήματος ΙΙ Α, Β, Γ, Δ και Ε.

Άρθρο 3

Η απόφαση 93/197/ΕΟΚ τροποποιείται ως εξής:

1. Στο παράρτημα Ι, ομάδα Γ, η χώρα «Ταϊλάνδη (TH)» προστίθεται στον κατάλογο των τρίτων χωρών.

2. Στο παράρτημα ΙΙ Γ, η χώρα «Ταϊλάνδη» προστίθεται στον κατάλογο των τρίτων χωρών στον τίτλο του υγειονομικού πιστοποιητικού.

Άρθρο 4

Η απόφαση 93/197/ΕΟΚ τροποποιείται ως εξής:

1. Στο παράρτημα Ι, ομάδα Γ, η χώρα «Ταϊλάνδη (TH)», προστίθεται στον κατάλογο των τρίτων χωρών.

2. Στο παράρτημα ΙΙ Γ, στο τίτλο του υγειονομικού πιστοποιητικού, οι χώρες «Χονγκ Κονγκ, Ιαπωνία, Μακάο, Μαλαισία (χερσόνησος) και Σιγκαπούρη» αντικαθίστανται από τις χώρες «Χονγκ Κονγκ, Ιαπωνία, Μακάο, Μαλαισία (χερσόνησος), Σιγκαπούρη και Ταϊλάνδη».

3. Στο σημείο ΙΙΙ του παραρτήματος ΙΙ Γ, προστίθεται η ακόλουθη παράγραφος:

«μ) Εάν τα ιπποειδή προέρχονται από την Ταϊλάνδη, πρέπει να έχουν υποβληθεί σε δοκιμασία σύνδεσης του συμπληρώματος για το μάλι των ίππων στο . . . . . . . . (4) και για τη δουρίνη στο . . . . . . . . (4), εντός 21 ημερών από την εξαγωγή με αρνητικά αποτελέσματα σε διάλυμμα 1 προς 10 (4).»

4. Στην υποσημείωση (5) του παραρτήματος ΙΙ Γ, οι χώρες «Χονγκ Κονγκ, Ιαπωνία, Μακάο, Μαλαισία (χερσόνησος) και Σιγκαπούρη» αντικαθίστανται από τις χώρες «Χονγκ Κονγκ, Ιαπωνία, Μακάο, Μαλαισία (χερσόνησος), Σιγκαπούρη και Ταϊλάνδη».

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 6 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 42.

(2) ΕΕ L 146 της 14. 6. 1979, σ. 15.

(3) ΕΕ L 46 της 17. 2. 1998, σ. 8.

(4) ΕΕ L 130 της 15. 5. 1992, σ. 67.

(5) ΕΕ L 86 της 6. 4. 1993, σ. 1.

(6) ΕΕ L 86 της 6. 4. 1993, σ. 16.

(7) ΕΕ L 163 της 6. 6. 1998, σ. 44.